C 317/10
MT
Il-Ġurnal Uffiċjali tal-Unjoni Ewropea
7.9.2023
Avviż minn qabel ta’ konċentrazzjoni (Il-Każ M.11261 – ARDIAN / ATTERO) Każ li jista’ jiġi kkunsidrat għal proċedura ssimplifikata (Test b'rilevanza għaż-ŻEE)
(2023/C 317/07) 1.
Fit-30 ta’ Awwissu 2023, il-Kummissjoni rċeviet avviż ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 (1).
Dan l-avviż jikkonċerna l-impriżi li ġejjin: — Ardian France S.A. (“Ardian”, Franza), ikkontrollata mill-kumpanija prinċipali finali ta’ Ardian Group, Ardian Holding S. A.S. (Franza), — Sabaton Ventures Holdco B.V. (“in-Netherlands”), il-kumpanija prinċipali finali ta’ Attero Group (“Attero”, in-Netherlands), Ardian se takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklużiv ta’ Attero kollha kemm hi.
Il-konċentrazzjoni hija mwettqa permezz ta’ xiri ta’ ishma.
2.
L-attivitajiet kummerċjali tal-impriżi kkonċernati huma dawn li ġejjin:
— Ardian hija investitur ta’ ekwità privata u maniġer tal-assi, — Attero hija kumpanija tal-immaniġġar tal-iskart u tat-trattament tal-iskart.
L-attivitajiet tagħha jinkludu l-ġenerazzjoni tal-enerġija mill-iskart, ir-riċiklaġġ tal-plastik, l-ipproċessar tal-iskart organiku, il-valorizzazzjoni tal-iskart minerali inerti, ir-rimedju tal-ħamrija, u r-riċiklaġġ tal-fdalijiet. 3.
Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tarRegolament dwar l-Għaqdiet.
Madankollu, id-deċiżjoni finali dwar dan il-punt hija riżervata.
Skont l-Avviż tal-Kummissjoni dwar proċedura ssimplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2) jinħtieġ li jiġi nnutat li dan il-każ jista’ jiġi kkunsidrat għal trattament skont il-proċedura stabbilita fl-Avviż. 4.
Il-Kummissjoni tistieden lil terzi persuni interessati biex jibagħtulha l-kummenti li jista’ jkollhom dwar l-operazzjoni proposta.
Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni.
Jinħtieġ li r-referenza li ġejja dejjem tiġi speċifikata: M.11261 – ARDIAN / ATTERO Il-kummenti jistgħu jintbagħtu lill-Kummissjoni permezz tal-email jew permezz tal-posta.
Uża d-dettalji ta’ kuntatt ta’ hawn taħt: Email: COMP-MERGER-REGISTRY@ec.europa.eu Indirizz postali: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) ĠU L 24, 29.1.2004, p. 1 (ir-“Regolament dwar l-Għaqdiet”).
(2) ĠU C 366, 14.12.2013, p. 5.